ddrg/super_eurlex huggingface dataset:
Oficiālais Vēstnesis L 025 , 01/02/1996 Lpp. 0002 - 0002



Padomes Regula (EK) Nr. 168/96 (1996. gada 29. janvāris), ar ko groza Regulu (EK) Nr. 519/94 par kopējiem noteikumiem importam no trešām valstīm EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā Padomes Regulu (EK) Nr. 3285/94 (1994. gada 22. decembris) par kopējiem importa noteikumiem un Regulas (EK) Nr. 518/94 atcelšanu [1] piemēro, inter alia, ražojumiem, uz kuriem attiecas EOTK dibināšanas līgums, neskarot iespējamos pasākumus piemērot nolīgumu, kas attiecas īpaši uz EOTK produktiem; tā kā ražojumi, uz ko attiecas EOTK dibināšanas līgums, tomēr neietilpst materiālajā jomā, uz kuru attiecas Padomes Regula (EK) Nr. 519/94 (1994. gada 7. marts) par kopējiem noteikumiem importam no trešām valstīm un Regulu (EEK) Nr. 1765/82, 1766/82 un 3420/83 atcelšanu [2]; tā kā konsekvences dēļ un lai izvairītos no administratīviem sarežģījumiem sakarā ar nevienādu attieksmi pret EOTK ražojumiem attiecībā pret ražojumiem, uz kuriem attiecas Regula (EK) Nr. 519/94, šīs regulas darbības joma būtu jāpaplašina, lai ietvertu ražojumus, uz kuriem attiecas EOTK dibināšanas līgums, un minētā regula būtu atbilstīgi jāgroza, IR PIEŅĒMUSI ŠO REGULU. 1. pants Pēc Regulas (EK) Nr. 519/94 ceturtā apsvēruma iekļauj šādu apsvērumu: "tā kā kopējos importa noteikumus piemēro arī EOTK ražojumiem, neskarot pasākumus, ar kuriem īsteno nolīgumu, kas attiecas konkrēti uz šiem produktiem;" 2. pants Regulas (EK) Nr. 519/94 1. panta 1. punktu aizstāj ar šādu punktu: "1. Šo regulu piemēro tādu ražojumu importam, kuru izcelsme ir kādā no I pielikumā minētajām trešām valstīm, izņemot tekstilizstrādājumus, uz ko attiecas Regula (EK) Nr. 517/94." 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 15. decembra. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 29. janvārī Padomes vārdā — priekšsēdētājs S. Agnelli [1] OV L 349, 31.12.1994., 53. lpp. [2] OV L 67, 10.3.1994., 89. lpp. Regulā jaunākie grozījumi izdarīti ar Regulu (EK) Nr. 839/95 (OV L 85, 19.4.1995., 9. lpp.). --------------------------------------------------
Oficiālais Vēstnesis L 289 , 12/11/1996 Lpp. 0002 - 0002



Komisijas Regula (EK) Nr. 2154/96 (1996. gada 11. novembris) par dažiem pārejas posma pasākumiem, kas vajadzīgi, lai īstenotu Urugvajas kārtā noslēgto Lauksaimniecības nolīgumu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 923/96 [2], un jo īpaši tās 13. pantu, un citu regulu attiecīgos noteikumus par lauksaimniecības produktu tirgu kopīgo organizāciju, tā kā 20. panta 3. punkta b) apakšpunkta otrajā ievilkumā Komisijas 1987. gada 27. novembra Regulā (EEK) Nr. 3665/87, ar ko nosaka kopīgus sīki izstrādātus noteikumus par eksporta kompensāciju sistēmas lauksaimniecības produktiem piemērošanu [3], kurā jaunākie grozījumi izdarīti ar Regulu (EK) Nr. 1384/95 [4], ir noteikts, ka diferencētu kompensāciju gadījumos, ja uz licences norādītais galamērķis netiek ievērots un kompensācijas likme, kas atbilst faktiskajam galamērķim, ir mazāka nekā kompensācijas likme, kas norādīta uz licences, tad kompensāciju samazina par 20 % starpības starp minēto kompensāciju un to kompensāciju, kas norādīta uz licences; tā kā šo noteikumu piemēro eksporta deklarācijām, kas pieņemtas 1995. gada 1. jūlijā vai vēlāk; tā kā minēto samazinājumu ieviesa, lai nodrošinātu, ka tiek ievēroti daudzuma un vērtības ierobežojumi, kas jāievēro saskaņā ar Urugvajas kārtā noslēgtajiem Lauksaimniecības nolīgumiem; tā kā, lai izvairītos no tirdzniecības traucējumiem un nodrošinātu netraucētu pāreju no noteikumiem, ko piemēroja līdz 1995. gada 1. jūlijam, uz jaunajiem VVTT noteikumiem, Komisijas Regulā (EK) Nr. 974/95 [5] ir paredzēts, ka pirms 1995. gada 1. jūlija var izsniegt eksporta licences, ko varēs izmantot pēc minētā datuma; tā kā minētās licences nevar pasūtīt iepriekš, lai tās būtu spēkā, ievērojot jaunos VVTT noteikumus; tā kā minētās licences līdz ar to no 1995. gada 1. jūlija būtu nepārprotami jāizslēdz no 20 % samazinājuma piemērošanas; tā kā šajā regulā paredzētie pasākumi ir saskaņā ar visu attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Pēc ieinteresētās puses pieteikuma, kas iesniegts ne vēlāk kā vienu gadu pēc šīs regulas publicēšanas, 20 % samazinājumu, kas noteikts Regulas (EEK) Nr. 3665/87 20. panta 3. punkta b) apakšpunkta otrajā ievilkumā, nepiemēro eksportam, kas veikts ar eksporta licencēm, kuras izsniegtas, ievērojot Regulu (EK) Nr. 974/95. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 11. novembrī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 126, 24.5.1996., 37. lpp. [3] OV L 351, 14.12.1987., 1. lpp. [4] OV L 134, 20.6.1995., 14. lpp. [5] OV L 97, 29.4.1995., 66. lpp. --------------------------------------------------
Oficiālais Vēstnesis L 017 , 21/01/1997 Lpp. 0028 - 0029



Komisijas Regula (EK) Nr. 89/97 (1997. gada 20. janvāris), ar kuru groza Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas muitas kodeksa izveidi EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 12. oktobra Regulu (EEK) Nr. 2913/92 par Kopienas muitas kodeksa izveidi [1], kurā jaunākie grozījumi izdarīti ar Regulu (EK) Nr. 82/97 [2], un jo īpaši tās 249. pantu, tā kā pastāv metodoloģijas un vienādas piemērošanas problēmas saistībā ar to, kā pārbaudīt tīrsvaru, ko norāda deklarācijās par banānu laišanu brīvā apgrozībā; tā kā tādēļ ir noderīgi precizēt metodes, pēc kurām noteikt un pārbaudīt banānu tīrsvaru; tā kā šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Komisijas Regulu (EEK) Nr. 2454/93 [3] groza šādi: 1. Iekļauj šādu pantu: "290.a pants Pārbaudot ar KN kodu 08030019 klasificēto ievesto banānu tīrsvaru, gadā pārbauda vismaz 10 % deklarāciju uz vienu muitas iestādi. Banānus saskaņā ar 38.b pielikuma noteikumiem pārbauda tad, kad tos laiž brīvā apgrozībā." 2. Iekļauj šādu 38.b pielikumu: "38.b pielikums 1. Piemērojot 290.a pantu, tās muitas iestādes, kurā iesniegta deklarācija par svaigu banānu laišanu brīvā apgrozībā, muitas dienesti nosaka tīrsvaru, par paraugiem izraugoties pa vienai iepakojuma vienībai no katra iepakojuma veida un no katras izcelsmes vietas. 2. Nosvērtajām iepakojuma vienībām jābūt deklarācijā ietverto vienību reprezentatīvam paraugam. Sver vismaz šādus daudzumus: Deklarēto iepakojuma vienību skaits (pēc iepakojuma veida un pēc izcelsmes) | Iepakojuma vienību skaits, kas jāpārbauda | — līdz 400 | 5 | — no 401 līdz 700 | 7 | — no 701 līdz 1000 | 10 | — no 1001 līdz 2000 | 13 | — vairāk kā 2000 | 15 | Ja viena deklarācija attiecas uz veselu kravu, gadījumos, kad nav aizdomas par krāpšanu, muitas iestāde tīrsvaru var aprēķināt, par paraugu ņemot ne mazāk kā 15 iepakojuma vienības (viena veida iepakojama vienības no vienas izcelsmes vietas). Tīrsvaru nosaka šādā veidā: - atver vismaz vienu iepakojuma vienību un nosver iepakojumu, - pieņem, ka visu viena veida iepakojumu svars ir vienāds ar nosvērtā iepakojama svaru, ko atņem no visu svērto iepakojuma vienību svara, - šādu vienas banānu iepakojuma vienības vidējo svaru, kas noteikts, pamatojoties uz pārbaudītā parauga svaru, pieņem par bāzi deklarācijā ietverto banānu tīrsvara noteikšanai." 2. pants Šīs regulas 1. pantā noteiktos pārbaudes daudzumus Komisija pārskata līdz 1998. gada 1. janvārim. 3. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1997. gada 1. februāra. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 20. janvārī Komisijas vārdā — Komisijas loceklis Mario Monti [1] OV L 302, 19.10.1992., 1. lpp. [2] OV L 17, 21.1.1997., 1. lpp. [3] OV L 253, 11.10.1993., 1. lpp. --------------------------------------------------
Official Journal L 056 , 26/02/1997 P. 0004 - 0005



KOMISIJAS REGULA (EK) Nr. 334/97 (1997. gada 25. februāris), ar ko groza Regulu (EK) Nr. 151/97 par tādas liellopu gaļas pārdošanu par iepriekš pēc vienotas likmes noteiktām cenām, kura ir dažu intervences aģentūru rīcībā un ir paredzēta piegādei Kanāriju salām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju 1, kurā jaunākie grozījumi izdarīti ar Regulu (EK) Nr. 2222/96 2, un jo īpaši tās 7. panta 3. punktu, ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem attiecībā uz Kanāriju salām saistībā ar dažiem lauksaimniecības produktiem 3, kurā jaunākie grozījumi izdarīti ar Regulu (EK) Nr. 2348/96 4, un jo īpaši tās 3. panta 2. punktu, tā kā Komisijas Regulā (EK) Nr. 151/97 5 ir paredzēta intervences aģentūru liellopu gaļas pārdošana piegādei Kanāriju salām atbilstīgi Komisijas 1994. gada 16. novembra Regulai (EK) Nr. 2790/94, ar ko nosaka kopējus sīki izstrādātus noteikumus, lai īstenotu Padomes Regulu (EEK) Nr. 1601/92 par īpašiem pasākumiem attiecībā uz Kanāriju salām saistībā ar dažiem lauksaimniecības produktiem 6, kurā grozījumi izdarīti ar Regulu (EK) Nr. 2883/94 7; tā kā, lai nodrošinātu to, ka šī pārdošana norisinās pareizi, ir jāizstrādā daži administratīvi noteikumi, īpaši attiecībā uz atbilstību pārdošanai un termiņiem; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 151/97 groza šādi. 1. Regulas 3. panta 1. punktā iekļauj šādu pirmo daļu: "Pirkuma pieteikumu iesniedz tirgus dalībnieks, kas ir reģistrēts Regulas (EK) Nr. 2790/94 5. panta 1. punktā minētajā reģistrā, vai tirgus dalībnieks, kuru iepriekšminētais tirgus dalībnieks attiecīgi pilnvarojis rīkoties savā vietā." 2. Regulas 3. panta 2. punktam pievieno šādu otro daļu: "Atbalsta sertifikāta pieteikumu iesniedz ne vēlāk kā septiņas darba dienas pēc tā datuma, kad ir sastādīts rēķins par pirkumu." 3. Regulas 5. panta otro daļu aizstāj ar šādu daļu: "Attiecīgo produktu piegāde Kanāriju salām ne vēlāk kā 1997. gada 30. jūnijā ir pamatprasība Komisijas Regulas (EEK) Nr. 2220/851 20. panta nozīmē. Apliecinājumu par šīs prasības ievērošanu jāiesniedz ne vēlāk kā divus mēnešus pēc formalitāšu nokārtošanas par attiecīgo piegādi ar Kanāriju salu kompetentajām iestādēm." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro pirkuma pieteikumiem, kas iesniegti no tās spēkā stāšanās dienas. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 25. februārī Komisijas vārdā Komisijas loceklis Franz Fischler 1 OV L 148, 28.6.1968., 24. lpp. 2 OV L 296, 21.11.1996., 50. lpp. 3 OV L 173, 27.6.1992., 13. lpp. 4 OV L 320, 11.12.1996., 1. lpp. 5 OV L 26, 29.1.1997., 1. lpp. 6 OV L 296, 17.11.1994., 23. lpp. 7 OV L 304, 29.11.1994., 18. lpp.
Official Journal L 313 , 15/11/1997 P. 0001 - 0002



KOMISIJAS REGULA (EK) Nr. 2268/97 (1997. gada 14. novembris) par maksimāli pieļaujamās ikgadējās zvejas intensitātes koriģēšanu noteiktām zvejniecības nozarēm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 15. jūnija Regulu (EK) Nr. 2027/95 par zvejas intensitātes vadības sistēmu attiecībā uz noteiktiem Kopienas zvejas apgabaliem un resursiem1 un jo īpaši tās 4. panta otro ievilkumu, tā kā Regulas (EK) Nr. 2027/95 4. panta otrajā ievilkumā ir noteikts, ka Komisija pēc dalībvalsts pieprasījuma veic attiecīgus pasākumus, lai attiecīgā dalībvalsts varētu veikt savu kvotu nozveju saskaņā ar 6. panta 2. punkta trešo apakšpunktu Padomes 1995. gada 27. marta Regulā (EK) Nr. 685/95 par zvejas intensitātes vadību saistībā ar noteiktām Kopienas zvejas zonām un resursiem2; tā kā Nīderlande ir lūgusi Komisiju koriģēt tās kuģiem piešķirto maksimāli pieļaujamo ikgadējo zvejas intensitāti attiecībā uz noteiktām kvotām, kas tai piešķirtas saskaņā ar Padomes 1996. gada 20. decembra Regulu (EK) Nr. 390/97, ar ko dažiem zivju krājumiem un zivju krājumu grupām nosaka kopējo pieļaujamo nozveju 1997. gadā un konkrētus nosacījumus, ar kādiem tās var zvejot3, kurā jaunākie grozījumi izdarīti ar Regulu (EK) Nr. 1974/974; tā kā šī regula stājas spēkā uzreiz, lai ļautu Nīderlandei veikt savas kvotas nozveju; tā kā šajā regulā paredzētie pasākumi saskan ar Zivsaimniecības un akvakultūras pārvaldības komitejas atzinumu, IR PIEŅĒMUSI ŠO REGULU. 1. pants Saskaņā ar šīs regulas pielikumu groza Nīderlandes Karalistes maksimāli pieļaujamo ikgadējo zvejas intensitāti attiecībā uz piegrunts sugām, lietojot velkama tipa zvejas rīkus, kā noteikts Regulas (EK) Nr. 2027/95 I pielikumā. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 14. novembrī Komisijas vārdā Komisijas locekle Emma Bonino 1 OV L 199, 24.8.1995., 1. lpp. 2 OV L 71, 31.3.1995., 5. lpp. 3 OV L 66, 6.3.1997., 1. lpp. 4 OV L 278, 11.10.1997., 1. lpp. PIELIKUMS Zivsaimniecības joma Zvejas intensitāte * Zvejas rīki Mērķa sugas ICES vai CECAF apgabals NL "Velkama tipa zvejas rīki Piegrunts sugas V b 1, VI, VII, VIII, IX, X un CECAF 34.1.1, 34.1.2, 34.2.0 4 847 to skaitā: V b 1, VI 1 000 to skaitā: (**) 0 VII 3 076 to skaitā: (**) 0 VII a 1 089 VII f 2 0 VIII a, VIII b, VIII d 771 VIII c, VIII e, IX, X un CECAF 34.1.1, 34.1.2 un 34.2.0 0 to skaitā: VIII c, VIII e, IX 3 0 IX 4 0 IX 4 0 CECAF 34.1.1 3 0 CECAF 34.1.2 3 0 CECAF 34.2.0 3 0 CECAF 34.1.1 4 0 CECAF 34.1.2 4 0 CECAF 34.2.0 4 0 * Izsakot tūkstošos kW x zvejas dienas. ** Regulas (EK) Nr. 685/95 3. panta 5. punktā definēts apgabals. Zvejas intensitāte šajā apgabalā attiecas gan uz velkama tipa, gan fiksētiem zvejas rīkiem. 1 izņemot ūdeņiem, kas atrodas Farēru salu un Islandes suverenitātē/jurisdikcijā. 2 Uz ziemeļiem no 50?30' N 3 Vienīgi ūdeņos, kas atrodas Spānijas suverenitātē/jurisdikcijā. 4 Vienīgi ūdeņos, kas atrodas Portugāles suverenitātē/jurisdikcijā.
Oficiālais Vēstnesis L 048 , 19/02/1998 Lpp. 0006 - 0006



Padomes Regula (EK) Nr. 374/98 (1998. gada 12. februāris), ar ko groza Regulas (EK) Nr. 1172/95 par Kopienas un dalībvalstu tirdzniecības ar valstīm, kas nav dalībvalstis, statistiku 6. un 9. pantu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā, sekojot Kopienas teritorijas izmaiņām uz 1997. gada 1. janvāri, ar Regulu (EK) Nr. 476/97 [1], ar ko groza Regulu (EK) Nr. 1172/95 [2], atsauces uz bijušo definīciju par statistikas teritoriju jāsvītro; tā kā Regulas (EK) Nr. 1172/95 6. panta 1. punkts tādēļ būtu jāgroza; tā kā ar 1999. gada 1. janvāri valsts nomenklatūru, ko pašreiz lieto preču tirdzniecības statistikai, aizvieto ar alfabētiskas kārtības nomenklatūru, kura pamatojas uz ISO alfa-2 kodu; tā kā šajā kontekstā un harmonizācijas iemeslu dēļ visām dalībvalstīm jāizmanto viena nomenklatūra, apkopojot statistiku un pārsūtot to Eurostat; tā kā tādēļ ir nepieciešams grozīt Regulas (EK) Nr. 1172/95 9. pantu, atceļot dalībvalstīm iespēju izmantot citu valstu nomenklatūras vākšanas stadijā, IR PIEŅĒMUSI ŠO REGULU. 1. pants Ar šo Regulu (EK) Nr. 1172/95 groza šādi: 1. Regulas 6. panta 1. punktā: a) apakšpunktā a) otro ievilkumu svītro; b) apakšpunktā b) trešo ievilkumu svītro; c) apakšpunktu c) aizvieto ar šo: "c) 4. panta 1. punkta otrajā daļā minētās preces."; 2. Regulas 9. pantā: a) 2. punktu aizvieto ar šo: "2. 1. punktā minēto valstu nomenklatūrās noteiktais kods jāmin katrai valstij.", b) 3. punktu svītro. 2. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 1. panta 2. punktu piemēro no 1999. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 12. februārī Padomes vārdā — priekšsēdētājs J. Battle [1] OV L 75, 15.3.1997., 1. lpp. [2] OV L 118, 25.5.1995., 10. lpp. --------------------------------------------------
Oficiālais Vēstnesis L 276 , 13/10/1998 Lpp. 0004 - 0004



Komisijas Regula (EK) Nr. 2194/98 (1998. gada 12. oktobris), ar ko groza Regulu (EK) Nr. 2629/97 attiecībā uz krotālijām liellopu identifikācijas un reģistrācijas sistēmas ietvaros (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 21. aprīļa Regulu (EK) Nr. 820/97, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu [1], un jo īpaši tās 10. panta a) punktu, tā kā Komisijas Regulā (EK) Nr. 2629/97 [2], kas grozīta ar Regulu (EK) Nr. 1177/98 [3], ir paredzēti sīki izstrādāti noteikumi attiecībā uz krotālijām, saimniecību reģistriem un pasēm liellopu identifikācijas un reģistrācijas sistēmas ietvaros; tā kā, lai izvairītos no sarežģījumiem Kopienas iekšējā tirdzniecībā ar liellopiem un precizētu esošos noteikumus, ir jāatļauj audzētājiem pēc viņu vēlēšanās un saskaņā ar attiecīgajiem valstu noteikumiem jau iepriekš iegādāties attiecīgo krotāliju daudzumu, kas atbilst viņu vajadzībām tādā laika posmā, kas nepārsniedz vienu gadu; tā kā atbilstīgi būtu jāgroza Regula (EK) Nr. 2629/97; tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2629/97 1. pantā pievieno šādu 5. punktu: "5. Ja audzētāji tā vēlas, viņiem ir atļauts saskaņā ar atbilstošās valsts noteikumiem jau iepriekš iegādāties attiecīgo krotāliju daudzumu, kas atbilst viņu vajadzībām tādā laika posmā, kas nepārsniedz vienu gadu. Tādu saimniecību gadījumā, kurās nav vairāk par pieciem dzīvniekiem, kompetentā iestāde jau iepriekš var nodrošināt piecus pārus krotāliju." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1998. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 12. oktobrī Komisijas vārdā — Komisijas loceklis Franz Fischler [1] OV L 117, 7.5.1997., 1. lpp. [2] OV L 354, 30.12.1997., 19. lpp. [3] OV L 163, 6.6.1998., 19. lpp. --------------------------------------------------
Official Journal L 008 , 14/01/1999 P. 0017 - 0017



KOMISIJAS 1999. gada 13. janvāra REGULA (EK) Nr. 83/1999, ar ko groza pielikumu Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 1, kurā jaunākie grozījumi izdarīti ar Komisijas Regulu (EK) Nr. 1068/97 2, un jo īpaši tās 9. pantu, tā kā saskaņā ar Regulas (EEK) Nr. 2081/92 9. pantu Francijas valdība ir lūgusi nosaukumu "Ossau-Iraty Brebis-Pyrénées", kas ar Komisijas Regulu (EK) Nr. 1107/96 3, kurā jaunākie grozījumi izdarīti ar Regulu (EK) Nr. 1549/98 4, reģistrēts kā aizsargāts cilmes vietas nosaukums, mainīt uz "Ossau-Iraty"; tā kā, izskatot minēto grozīšanas lūgumu, atklājies, ka tas ir nebūtisks grozījums; tā kā grozījums ir nebūtisks tādēļ, ka, tas neietekmē attiecīgā nosaukuma turētāju tiesības, kaut arī tas ir reģistrēta nosaukuma grozījums, kuru principā būtu jāuzskata par būtisku grozījumu; tā kā turklāt šis grozījums neietekmē pārējo ražotāju tiesības; tā kā saskaņā ar Regulas (EEK) Nr. 2081/92 9. pantā paredzēto procedūru Komisija savā 1998. gada 20. marta lēmumā nolēma nepiemērot 6. pantā paredzēto procedūru, jo šajā gadījumā grozījums ir nebūtisks; tā kā secināja arī to, ka šis grozījums ir saskaņā ar Regulu (EEK) Nr. 2081/92; tā kā tādēļ būtu jāreģistrē nosaukuma maiņa no "Ossau-Iraty Brebis-Pyrénées" uz "Ossau-Iraty" un attiecīgi jāgroza Regulas (EK) Nr. 1107/96 pielikums; tā kā saskaņā ar Regulas (EEK) Nr. 2081/92 6. panta 4. punktu grozījums, ar kuru nosaukumu "Ossau-Iraty Brebis-Pyrénées" aizstāj ar "Ossau-Iraty", būtu jāpublicē "Eiropas Kopienu Oficiālajā Vēstnesī", IR PIEŅĒMUSI ŠO REGULU. 1. pants Ar šo Regulas (EK) Nr. 1107/96 pielikumā aizsargāto cilmes vietas nosaukumu "Ossau-Iraty Brebis-Pyrénées" aizstāj ar "Ossau-Iraty". 2. pants Šī regula stājas spēkā tās publicēšanas dienā "Eiropas Kopienu Oficiālajā Vēstnesī". Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 13. janvārī Komisijas vārdā Francis FIšLERS [Franz FISCHLER], Komisijas loceklis 1 OJ L 208, 24. 7. 1992, p. 1. 2 OJ L 156, 13. 6. 1997, p. 10. 3 OJ L 148, 21. 6. 1996, p. 1. 4 OJ L 202, 18. 7. 1998, p. 25. DOCNUM: 31999R0083 PUBREF: Official Journal L 008, 14/01/1999 p. 0017 - 0017 REGISTER: 03050000; 15202000
Oficiālais Vēstnesis L 040 , 13/02/1999 Lpp. 0027 - 0027



Komisijas Regula (EK) Nr. 331/1999 (1999. gada 12. februāris), ar ko groza Regulu (EK) Nr. 2629/97 attiecībā uz pasēm liellopu identifikācijas un reģistrācijas sistēmas ietvaros EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 21. aprīļa Regulu (EK) Nr. 820/97, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu [1], un jo īpaši tās 10. panta b) punktu, tā kā Komisijas Regulā (EK) Nr. 2629/97 [2], kurā jaunākie grozījumi izdarīti ar Regulu (EK) Nr. 2194/98 [3], ir paredzēti sīki izstrādāti noteikumi attiecībā uz krotālijām, saimniecību reģistriem un pasēm liellopu identifikācijas un reģistrācijas sistēmas ietvaros; tā kā ir jāņem vērā dalībvalstu norādītās grūtības attiecībā uz informāciju, kāda ir iekļaujama to liellopu pasēs, kuri dzimuši pirms 1998. gada 1. janvāra; tā kā ir lietderīgi noteikt, ka to liellopu pasēs, kuri dzimuši pirms 1998. gada 1. janvāra, atsevišķu ziņu iekļaušana nav obligāta; tā kā šādam izņēmumam nevajadzētu apstrīdēt pienākumu iekļaut šīs ziņas tādu liellopu pasēs, kas dzimuši dalībvalsts teritorijā, kur šāda prasība ir paredzēta attiecīgās valsts tiesību normās; tā kā atbilstīgi būtu jāgroza Regula (EK) Nr. 2629/97; tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2629/97 6. pantam pievieno šādu 4. punktu: "4. Atkāpjoties no 1. punkta a) apakšpunkta prasībām, to liellopu pasēs, kuri dzimuši pirms 1998. gada 1. janvāra, Direktīvas 64/432/EEK 14. panta 3. punkta C.1 apakšpunkta otrajā un piektajā ievilkumā paredzētās informācijas iekļaušana nav obligāta. Šajā punktā noteiktais izņēmums neietekmē pienākumu iekļaut iepriekš minēto informāciju tādu liellopu pasēs, kas dzimuši dalībvalsts teritorijā, kur šāda prasība ir paredzēta attiecīgās valsts tiesību normās. Dalībvalstis paziņo cita citai un Komisijai noteikumus, ko tās piemēro attiecībā uz šajā punktā minēto informāciju." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 12. februārī Komisijas vārdā — Komisijas loceklis Franz Fischler [1] OV L 117, 7.5.1997., 1. lpp. [2] OV L 354, 30.12.1997., 19. lpp. [3] OV L 276, 13.10.1998., 4. lpp. --------------------------------------------------